CELEX: 62010TJ0556
Language: el
Date: 2012-10-11 00:00:00
Title: Απόφαση του Γενικού Δικαστηρίου (έβδομο τμήμα) της 11ης Οκτωβρίου  2012. # Novatex Ltd κατά Συμβούλιο της Ευρωπαϊκής Ενώσεως. # Επιδοτήσεις - Εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων - Επιβολή οριστικού αντισταθμιστικού δασμού και οριστική είσπραξη του προσωρινού δασμού - Άρθρο 3, παράγραφοι 1 και 2, άρθρο 6, στοιχείο β΄, και άρθρο 7, παράγραφος 2, του κανονισμού (ΕΚ) 597/2009. # Υπόθεση T-556/10.

Απόφαση του Γενικού Δικαστηρίου (έβδομο τμήμα)της 11ης Οκτωβρίου 2012 — Novatex κατά Συμβουλίου
      (Υπόθεση T-556/10)
      «Επιδοτήσεις — Εισαγωγές ορισμένων τύπων τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων — Επιβολή οριστικού αντισταθμιστικού δασμού και οριστική είσπραξη του προσωρινού δασμού — Άρθρο 3, παράγραφοι 1 και 2, άρθρο 6, στοιχείο βʹ, και άρθρο 7, παράγραφος 2, του κανονισμού (ΕΚ) 597/2009»
      1.                     Κοινή εμπορική πολιτική — Άμυνα κατά της πρακτικής επιδοτήσεων που εφαρμόζουν τρίτες χώρες — Εξουσία εκτιμήσεως των οργάνων
            — Δικαστικός έλεγχος — Όρια (Κανονισμός 597/2009 του Συμβουλίου) (βλ. σκέψη 35)
      2.                     Κοινή εμπορική πολιτική — Άμυνα κατά της πρακτικής επιδοτήσεων που εφαρμόζουν τρίτες χώρες — Επιδότηση — Χρηματοδοτική συνεισφορά
            του Δημοσίου στη χώρα καταγωγής ή εξαγωγής — Γενικό φορολογικό καθεστώς — Στοιχεία που πρέπει να λαμβάνονται υπόψη για τη
            σύγκριση της φορολογικής αντιμετωπίσεως των εισόδων από τις εσωτερικές πωλήσεις και από τις πωλήσεις προς εξαγωγή (Συμφωνία
            του 1994  για τις επιδοτήσεις και τα αντισταθμιστικά μέτρα, άρθρο 1, παράγραφος 1, στοιχείο αʹ, σημείο ii· κανονισμός 597/2009
            του Συμβουλίου, άρθρα 2 έως 4) (βλ. σκέψεις 36, 40-43)
      3.                     Κοινή εμπορική πολιτική — Άμυνα κατά της πρακτικής επιδοτήσεων που εφαρμόζουν τρίτες χώρες — Επιδότηση — Χρηματοδοτική συνεισφορά
            του Δημοσίου στη χώρα καταγωγής ή εξαγωγής — Έννοια — Φορολογικό καθεστώς συνεπαγόμενο χαμηλότερο συντελεστή φορολογήσεως
            των κερδών από τις εξαγωγές σε σχέση προς τα κέρδη από τις εσωτερικές πωλήσεις — Εμπίπτει (Κανονισμός 597/2009 του Συμβουλίου,
            άρθρο 3 § 1, στοιχείο αʹ, σημείο ii) (βλ. σκέψεις 56-58, 63, 65)
      4.                     Κοινή εμπορική πολιτική — Άμυνα κατά της πρακτικής επιδοτήσεων που εφαρμόζουν τρίτες χώρες — Διεξαγωγή της έρευνας — Εξουσίες
            της Επιτροπής — Όρια — Υποχρέωση συνεργασίας βαρύνουσα τις επιχειρήσεις τις οποίες αφορά η καταγγελία — Περιεχόμενο (Κανονισμός
            597/2009 του Συμβουλίου, άρθρα 11 § 2, και 26) (βλ. σκέψεις 81, 87)
      5.                     Κοινή εμπορική πολιτική — Άμυνα κατά της πρακτικής επιδοτήσεων που εφαρμόζουν τρίτες χώρες — Επιδότηση — Χορήγηση δανείου
            εκ μέρους του Δημοσίου — Ύπαρξη οφέλους παρεχομένου από το Δημόσιο — Προϋποθέσεις (Συμφωνία του 1994 για τις επιδοτήσεις και
            τα αντισταθμιστικά μέτρα, άρθρο 14, στοιχείο βʹ· κανονισμός 597/2009 του Συμβουλίου, άρθρα 3 § 2, και 6, στοιχείο βʹ) (βλ.
            σκέψεις 119, 124-126)
      6.                     Προσφυγή ακυρώσεως — Αρμοδιότητα του δικαστή της Ένωσης — Εξουσία μεταρρυθμίσεως — Δεν εμπίπτει (Άρθρο 264 ΣΛΕΕ) (βλ. σκέψεις 152-154)
      Αντικείμενο 
      
         
               Αίτημα ακυρώσεως του εκτελεστικού κανονισμού (ΕΕ) 857/2010 του Συμβουλίου, της 27ης Σεπτεμβρίου 2010, για την επιβολή οριστικού
                  αντισταθμιστικού δασμού και για την οριστική είσπραξη του προσωρινού δασμού που επιβλήθηκε στις εισαγωγές ορισμένων τύπων
                  τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων (ΕΕ L 254, σ. 10), στο μέτρο που αφορά
                  την προσφεύγουσα. 
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Ακυρώνει το άρθρο 1 του εκτελεστικού κανονισμού (ΕΕ) 857/2010 του Συμβουλίου, της 27ης Σεπτεμβρίου 2010, για την επιβολή οριστικού
                     αντισταθμιστικού δασμού και για την οριστική είσπραξη του προσωρινού δασμού που επιβλήθηκε στις εισαγωγές ορισμένων τύπων
                     τερεφθαλικού πολυαιθυλενίου καταγωγής Ιράν, Πακιστάν και Ηνωμένων Αραβικών Εμιράτων, όσον αφορά τη Novatex Ltd, στο μέτρο
                     που ο οριστικός αντισταθμιστικός δασμός για τις εισαγωγές ορισμένων τύπων τερεφθαλικού πολυαιθυλενίου στην Ευρωπαϊκή Ένωση
                     υπερβαίνει τον δασμό που θα ίσχυε αν δεν είχε υπάρξει σφάλμα ως προς το ποσό που ορίζεται στη σειρά 74 της δηλώσεως εισοδήματος
                     όσον αφορά τη φορολογική χρήση 2008.
                  
               
            
         
                  2)
               
               
                  
               
               
                  	Απορρίπτει την προσφυγή κατά τα λοιπά. 
               
            
         
                  3)
               
               
                  
               
               
                  	Το Συμβούλιο της Ευρωπαϊκής Ένωσης φέρει τα δικαστικά έξοδά του και τo 50 % των δικαστικών εξόδων της Novatex. H Novatex φέρει
                     το 50 % των δικαστικών εξόδων της. Η Ευρωπαϊκή Επιτροπή φέρει τα δικαστικά έξοδά της.